Navodila sledijo Slovenskim smernicam za klinično obravnavo sladkorne bolezni tipa 2 pri odraslih osebah, ki jih je pripravilo Diabetološko združenje Slovenije, Klinični oddelek za endokrinologijo, diabetes in presnove bolezni, Interna klinika, Univerzitetni klinični center Ljubljana in Združenje endokrinologov Slovenije v Ljubljani, 2011.

**IZVEDBA TESTA:**

* Test se v laboratoriju izvaja med **8.00 in 10.00 uro**. Vsaka pacientka (nosečnica) predhodno prejme navodila za izvedbo testa.
* Laboratorijsko osebje sprejme pacientko na sprejemnem mestu laboratorija in ji razloži potek testa.
* Laboratorijsko osebje pred pričetkom testa preveri teščost pacientke in če je ta tešč vsaj 8 ur, lahko prične z izvedbo testa.
* Sledi odvzem venske krvi na tešče (odvzem 0) v epruveto z antikoagulantom in inhibitorjem glikolize.
* Če je koncentracija glukoze na tešče **5,1 mmol/L ali več**, to že zadostuje za diagnozo nosečniške sladkorne bolezni in obremenitve z glukozo ne izvedemo.
* Če je koncentracija glukoze na tešče pod 5,1 mmol/L sledi obremenitev z glukozo.
* Pacientka popije 75 g glukoze raztopljene v 250 do 300 mL vode. Tekočino zaužije po požirkih v času 5 minut.
* Po obremenitvi z glukozo pacientka miruje v čakalnici.
* **Po 60 minutah** se izvede **prvi odvzem** krvi po obremenitvi ter določi koncentracija glukoze.
* **Po 120 minutah** se izvede **drugi odvzem** krvi po obremenitvi ter določi koncentracija glukoze.
* Izvid prejme ginekološka ambulanta.

**DIAGNOSTIČNE VREDNOSTI 75 g OGTT TESTA ZA NOSEČNICE:**

|  |  |
| --- | --- |
| **Glukoza** | **mmol/L** |
| Na tešče | 5,1 |
| 1h | 10,0 |
| 2h | 8,5 |

**Nosečnostna sladkorna bolezen je prisotna, če je dosežena ali presežena vsaj ena od navedenih vrednosti glukoze.**

Vodja Diagnostičnega laboratorija

Mag. Mateja Šter, spec. med. biokem.